## Pravilnik o mjeriteljskim zahtjevima za uređaje kojima se mjeri krvni tlak

### NN 18/2002 (27.2.2002.), Pravilnik o mjeriteljskim zahtjevima za uređaje kojima se mjeri krvni tlak

# DRŽAVNI ZAVOD ZA NORMIZACIJU I MJERITELJSTVO

445

Na teme­lju članka 22. Zakona o mjerite­ljskoj djelatnosti (»Narodne
novine«, broj 11/94) ravnate­lj Državnog zavoda za normizaciju i mjerite­ljstvo
donosi

## PRAVILNIK

### O MJERITELJSKIM ZAHTJEVIMA ZA UREĐAJE KOJIMA SE MJERI KRVNI TLAK

1. OPĆE ODREDBE

Članak 1.

Ovim Pravilnikom propisuju se
mjerite­ljski zahtjevi koje moraju zadovo­ljavati uređaji za mjere­nje krvnog
tlaka (u nastav­ku teksta »tlakomjeri«).

Članak 2.

Pod tlakomjerima prema ovom
Pravilniku razumijevaju se uređaji za mjere­nje krvnog tlaka koji neizravno
mjere arterijski krvni tlak bez zadira­nja u arteriju (neinvazivno mjere­nje
krvnog tlaka) i to:

1. mehanički

2. elektronički.

Mehanički tlakomjeri dijele
se u dvije skupine:

a. s tekućinom – živin
tlakomjer

b. s elastičnim mjernim
elementom.

Tlakomjeri s elastičnim
mjernim elementom dijele se na:

a. tlakomjer s cjevastom
oprugom

b. tlakomjer sa spiralnom
oprugom

c. tlakomjer s elastičnom membranom

d. tlakomjer s elastičnom
čahurom (kapsulom)

e. tlakomjer s elastičnim šup­ljim
tijelom.

Elektronički tlakomjeri
dijele se na:

a. poluautomatske

b. automatske.

II. Zahtjevi na tlakomjere

Članak 3.

Živini tlakomjeri mogu biti
dvokraki ili jednokraki sa spremnikom.

Unutar­nji promjer ne smije
biti ma­nji od 4 mm.

Članak 4.

Kod živinih tlakomjera moraju
presjeci elemenata u kojima je živa biti takvi da se živa u ­njima ujednačeno
kreće.

Članak 5.

Kod živinih tlakomjera moraju
posude i cijevi u kojima je živa, te sastavni elementi biti izrađeni od
materijala koji ne razvijaju kemijsku reakciju sa živom, niti živa djeluje na ­njih.

Cijevi u kojima je živa i uzduž kojih se očitava ­njezina razina moraju
biti izrađene od prozirna materijala koji omogućuje lako i neometano očitova­nje.

Članak 6.

Mehanički tlakomjeri s elastičnim mjernim elementom moraju biti izrađeni
od odgovarajuće­g materijala (npr. bakrenih, niklenih i čeličnih slitina) i
moraju biti izdrž­ljivi i otporni na stare­nje.

Članak 7.

Ljestvica mehaničkih tlakomjera mora biti takva da se ­njezinim pomica­njem
može ugoditi ništica.

U toku mjere­nja ­ljestvica se ne smije pomicati zbog vibracija ili
lakih udaraca.

Članak 8.

Očitova­nje na ­ljestvici mehaničkih tlakomjera mora biti iz­rav­no, bez
upotrebe faktora množe­nja.

Oznake na ­ljestvici mehaničkih tlakomjera moraju biti iskazane u
jedinici tlaka mm Hg ili u kPa.

Članak 9.

Podjela ­ljestvice mehaničkih tlakomjera mora biti ujedna­čena i čista,
ugravirana ili otiskana jasno i neizbrisivo.

Podjelna crta ne smije biti deb­lja od 1/5 širine podje­ljka.

Svaka peta odnosno svaka deseta podjelna crta mora biti du­lja od
ostalih crta.

Najma­nje svaka deseta podjelna crta mora biti obi­lježena brojem.

Članak 10.

Ako na živinim tlakomjerima podjela nije izravno označena na cijevi kroz
koju se kreće živa ne­go na ­ljestvici pričvršćenoj uzduž cijevi, ­ljestvica
mora biti postav­ljena tako da se može vidjeti sa svake strane živine niti.

Članak 11.

Na mehaničkim tlakomjerima s elastičnim mjernim elementom vrh kaza­ljke
mora pokrivati od 1/3 do 2/3 du­ljine najkraćih podjelnih crta.

Kaza­ljka na mjestu očitova­nja ne smije biti deb­lja od podjelne crte.

Članak 12.

Živini tlakomjeri moraju imati uređaj za zaustav­lja­nje što sprečava
rasipa­nje žive kao i spremnik za prihvat žive.

Uređaj za zaustav­lja­nje može se nalaziti u spremniku ili cijevi.

Ako cijev ima uređaj iz stavka 1. ovoga članaka uspore­nje izazvano
protokom žive ne smije biti veće od 1,5 sekunde pri padu tlaka od 187,55 mm Hg
odnosno 25 kPa.

Članak 13.

Mehanički tlakomjeri s elastičnim mjernim elementom, moraju prema ovom
pravilniku izdržati u transportu:

1. temperaturu okoline – 20°C i + 50°C i to šest sati za svaku od tih
temperatura

2. potrese s ubrza­njem 30 m/s˛ i učestalošću od 80 do 120 udaraca u
minuti, i to dva sata.

Članak 14.

Mjerni mehanizam i mjerna ­ljestvica
mehaničkih tlakomjera moraju imati ovoj koji ih štiti od prašine.

Članak 15.

Kod mehaničkih tlakomjera kod
kojih se krvni tlak mjeri pomoću slušalica (stetoskopa) sma­njiva­nje tlaka u
zatvorenom sustavu ne smije iznositi više od 4 mm Hg/min (0,8 kPa/min).

Članak 16.

Elektronički tlakomjer mora
biti tako konstruiran da omo­gu­ćuje na pokaznom uređaju lako prepoznava­nje i
očitova­nje mjernih vrijednosti i drugih oznaka smještenih na kućištu
tlakomjera.

Ako se na pokaznom uređaju
elektroničkih tlakomjera upotreb­ljavaju kratice, moraju iste biti označene na
s­ljedeći način:

»SYS« za sistolički krvni
tlak i

»DIA« za dijastolički krvni
tlak.

Kratice od samo jednog slova moraju
biti smještene tako da ne može doći do zabune odnosno zamjene s oznakama među­narodnih
SI-jedinica.

Članak 17.

Manžete koje se upotreb­ljavaju
kod elektroničkih tlakomjera mogu biti smještene neposredno na kućište
tlakomjera ili mogu biti razdvojene od kućišta.

Članak 18.

Kod elektroničkih tlakomjera
sma­njiva­nje tlaka u zatvorenom sustavu ne smije iznositi više od 6 mm Hg/min
(0,5 kPa/min).

III. GRANICE DOPUŠTENIH POGREŠAKA

Članak 19.

Granice
dopuštenih pogrešaka (GDP) pokaziva­nja tlakomjera za svaku vrijednost tlaka u
mjernom području ne smiju iznositi više od ± 3,0 mm Hg odnosno ± 0,4 kPa pri
prvom ovjerava­nju odnosno ne više od ± 3,75 mm Hg odnosno ± 0,5 kPa pri po­novnom
ovjerava­nju kako je to prikazano u tablici 1.

*Tablica 1:* Granice dopuštenih
pogrešaka

|  |  |
| --- | --- |
| Granice dopuštenih pogrešaka (GDP) | |

| pri prvom ovjerava­nju | pri ponovnom ovjerava­nju |
| ne više od ± 3,0 mm Hg | ne više od ± 3,75 mm Hg |
| (± 0,4 kPa) | (± 0,5 kPa) |

if !supportEmptyParas endif

Granice dopuštenih pogrešaka pokaziva­nja bila (pulsa) kod elektroničkih
tlakomjera ne smiju iznositi više od ±5% izmjerene vrijednosti.

Mjerni odmaci pokaziva­nja
tlakomjera ne smiju premašiti apsolutnu vrijednost najveće dopuštene pogreške
iz stavka 1. ovoga članka.

Pri atmosferskom tlaku razina
žive odnosno kaza­ljka meha­ničkih tlakomjera treba se zaustaviti na podjelnoj
crti što označuje ništicu ili u granicama koje odgovaraju najvećoj dopuštenoj
pogrešci.

Članak 20.

U temperaturnom području
okoline između 15°C i 25°C i u području relativne vlažnosti zraka od 20% do 85%
najveće dopuštene pogreške ne smiju premašiti apsolutnu vrijednost granica
dopuštene pogreške iz stavka 1. članka 19. ovoga pravilnika.

Članak 21.

Natpisi i oznake na
tlakomjeru moraju biti ispisani na hrvat­skome jeziku, latiničnim pismom.

Članak 20.

Natpisi i oznake na
tlakomjeru moraju biti jasni, dobro vid­ljivi u radnim uvjetima i ispisani tako
da se ne mogu izbrisati ni skinuti.

Članak 21.

Na kućištu tlakomjera ili na
brojčaniku manometra (kod tlakomjera s elastičnim mjernim elementom) moraju se
ispisati ovi natpisi i oznake:

1. naziv ili znak proizvođača

2. serijski ili tvornički
brojevi

3. službena oznaka tipa
mjerila.

IV. ZAVRŠNE I PRIJELAZNE ODREDBE

Članak 22.

Na dan stupa­nja na snagu
ovog Pravilnika prestaje vrijediti Pravilnik o metrološkim uvjetima za
manometre kojima se mjeri krvni tlak (»Službeni list« br. 20/86 i »Narodne
novine« br. 53/91).

Član 23.

Ovaj Pravilnik stupa na snagu
osmog dana od dana objave u »Narodnim novinama«.

Klasa: 011-02/02-4/12
Urbroj: 558-03/7-02-1
Zagreb, 13. ve­ljače 2002.

Ravnate­lj
Državnog zavoda za normizaciju
i mjerite­ljstvo
**dr. sc. Jakša Topić, dipl. ing.,** v. r.

Pravilnik, NN 18/2002-445